Борис Младенов-Young
Тя беше много, много стара баба…

chitanka.info

Тя беше много, много стара баба,

без малко не достигна до стоте;

по външен вид бе крехка, тънка, слаба

и лека като пухено перце.

Вървеше бавно, кротко, предпазливо

и нещо все работеше у нас,

и често, сякаш свършила гориво,

похапваше и лягаше под час.

Редуваше тъй работа с почивка,

под строг режим прекарваше деня,

а ний с подигравателна усмивка

смеха си озаптявахме едва.

Но днес с подобна честа дрямка аз

зареждам силите си час след час!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.